  Туспуктэм: Константин Вознесенских Наталия Сильвестрова Удмуртиые ялан кыстӥськись С гепатитэн висись пиналъёслы «Круг добра» фондлэн юрттэтэз улсын басьтэм эмъюмлэн нырысетӥ партиез вуиз. Элькунысь 84 пинал 2024-тӥ арозь южтолэзёзь эмъянэз басьтоз. Со сярысь улосвылысь тузалыкез утёнъя министерстволэн пресс-службаез ивортӥз. « Нылпиосты 3аресысен эм препаратъёсын эмъяськыны яра, курс 8-12 арня кыстӥське. Дыраз но шонер эмъян С гепатитэз быдэсак вормыны луонлык сётэ, азьло со йӧнатонтэм лыдъяське вал. Фонд Удмуртиысь куриськонъёсты кутӥз но юрттэт сётӥз. Соин элькунысь С гепатитэн висись пиналъёсты эмъяны луоз » Татьяна Поздеева, Паласькись висёнъёсъя элькун эмъюртысь ёзэтэн кивалтӥсь С гепатит – со вирусо паласькись висён. Со дыръя мус азыны кутске, озьы ик мукет мугор сюкетъёсты но сӧрыны быгатэ. Дырыз дыръя эмъятэк висён ялан кыстӥськись луэ, соку мус цирроз яке онкология кутскыны быгатэ. Нылпиос ӵемысь С гепатитэн висись анайзылэсь черлало. Висёнэн, кудӥз фондлэн черъёсын лыдметаз пыртэмын, курадӟись нылпиез Фонд пыр эмъяны юрттэт басьтон понна эмчиен кенешыса куриськон ыстоно. Заявка келян радлык сярысь фондлэн сайтысьтыз лыдӟыны луоз. Тегъёс: Тазалык висён нылпиос эмъюмъёс Удмуртия  